CELEX: 
Language: et
Date: 2012-10-17 00:00:00
Title: 2012/557/EL: Euroopa Parlamendi otsus, 10. mai 2012 , Euroopa Liidu 2010. aasta üldeelarve täitmisele heakskiidu andmise kohta, VII jagu – Regioonide Komitee#Euroopa Parlamendi resolutsioon, 10. mai 2012 , tähelepanekutega, mis on Euroopa Liidu 2010. aasta üldeelarve täitmisele heakskiidu andmist käsitleva otsuse lahutamatu osa, VII jagu – Regioonide Komitee

17.10.2012   
            
            
               ET
            
            
               Euroopa Liidu Teataja
            
            
               L 286/113
            
         EUROOPA PARLAMENDI OTSUS,
   10. mai 2012,
   Euroopa Liidu 2010. aasta üldeelarve täitmisele heakskiidu andmise kohta, VII jagu – Regioonide Komitee
   (2012/557/EL)
   EUROOPA PARLAMENT,
   
               —
            
            
               võttes arvesse Euroopa Liidu 2010. aasta üldeelarvet (1),
            
         
               —
            
            
               võttes arvesse Euroopa Liidu 2010. aasta raamatupidamise aastaaruannet – (KOM(2011) 473 – C7-0262/2011) (2),
            
         
               —
            
            
               võttes arvesse Regioonide Komitee aastaaruannet eelarve täitmisele heakskiidu andmise eest vastutavale institutsioonile 2010. aastal tehtud siseauditite kohta,
            
         
               —
            
            
               võttes arvesse kontrollikoja aastaaruannet eelarveaasta 2010 eelarve täitmise kohta koos institutsioonide vastustega (3),
            
         
               —
            
            
               võttes arvesse vastavalt Euroopa Liidu toimimise lepingu artiklile 287 tehtud kontrollikoja kinnitavat avaldust, (4) milles kinnitatakse 2010. aasta raamatupidamise aastaaruande usaldusväärsust ja selle aluseks olevate tehingute seaduslikkust ja korrektsust,
            
         
               —
            
            
               võttes arvesse Euroopa Liidu toimimise lepingu artikli 314 lõiget 10 ning artikleid 317, 318 ja 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (5) eriti selle artikleid 50, 86, 145, 146 ja 147,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit (A7-0090/2012),
            
         
               1.
            
            
               annab heakskiidu Regioonide Komitee peasekretäri tegevusele Regioonide Komitee 2010. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, nõukogule, komisjonile, Euroopa Kohtule, kontrollikojale, Euroopa Ombudsmanile ja Euroopa Andmekaitseinspektorile ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT L 64, 12.3.2010.
   
      (2)  ELT C 332, 14.11.2011, lk 1.
   
      (3)  ELT C 326, 10.11.2011, lk 1.
   
      (4)  ELT C 332, 14.11.2011, lk 134.
   
      (5)  EÜT L 248, 16.9.2002, lk 1.
   
      EUROOPA PARLAMENDI RESOLUTSIOON,
      10. mai 2012,
      tähelepanekutega, mis on Euroopa Liidu 2010. aasta üldeelarve täitmisele heakskiidu andmist käsitleva otsuse lahutamatu osa, VII jagu – Regioonide Komitee
      EUROOPA PARLAMENT,
      
                  —
               
               
                  võttes arvesse Euroopa Liidu 2010. aasta üldeelarvet (1),
               
            
                  —
               
               
                  võttes arvesse Euroopa Liidu 2010. aasta raamatupidamise aastaaruannet – (KOM(2011) 473 – C7-0262/2011) (2),
               
            
                  —
               
               
                  võttes arvesse Regioonide Komitee aastaaruannet eelarve täitmisele heakskiidu andmise eest vastutavale institutsioonile 2010. aastal tehtud siseauditite kohta,
               
            
                  —
               
               
                  võttes arvesse kontrollikoja aastaaruannet eelarveaasta 2010 eelarve täitmise kohta koos institutsioonide vastustega (3),
               
            
                  —
               
               
                  võttes arvesse vastavalt Euroopa Liidu toimimise lepingu artiklile 287 tehtud kontrollikoja kinnitavat avaldust, (4) milles kinnitatakse 2010. aasta raamatupidamise aastaaruande usaldusväärsust ja selle aluseks olevate tehingute seaduslikkust ja korrektsust,
               
            
                  —
               
               
                  võttes arvesse Euroopa Liidu toimimise lepingu artikli 314 lõiget 10 ning artikleid 317, 318 ja 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (5) eriti selle artikleid 50, 86, 145, 146 ja 147,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit (A7-0090/2012),
               
            
                  1.
               
               
                  rõhutab, et kontrollikoda tõi 2010. aastat käsitlevas aruandes välja vea koosseisulise töötaja töölevõtmisel ja tõlketeenuse hankemenetluses;
               
            
                  2.
               
               
                  on rahul vigade kohta antud Regioonide Komitee selgituse ja otsustega, mis tehti sellise olukorra edaspidiseks vältimiseks (parandati teistest institutsioonidest ametnike töölevõtmise korda ning lepingute maksumuse hinnangute järelevalve- ja kontrollisüsteemi standardvormi kasutuselevõtmise abil, samuti täiustati pakkumuste saamise järelevalve- ja kontrollisüsteemi, milleks loodi piiratud juurdepääsuõigusega postkast);
               
            
                  3.
               
               
                  tunneb heameelt, et kontrollikoda järeldas oma audititöö tulemustele tuginedes, et institutsioonide ja ametite 31. detsembril 2010. aastal lõppenud eelarveaasta haldus- ja muude kuludega seotud maksed tervikuna ei sisaldanud olulisi vigu; halduskulude rubriigis on hinnanguliselt kõige tõenäolisem veamäär 0,4 % (punktid 7.9 ja 7.10);
               
            
                  4.
               
               
                  tervitab Regioonide Komitee otsust töötada välja ja võtta kasutusele hinnangute dokumentatsiooni standardvorm läbirääkimistega menetluste puhuks;
               
            
                  5.
               
               
                  märgib, et 2010. aastal oli Regioonide Komitee käsutuses kulukohustuste assigneeringutena kokku 90 800 000 eurot (2009. aastal oli see summa 88 000 000 eurot) ning assigneeringute kasutamise määr paranes (2010. aastal 99,4 % ja 2009. aastal 98,37 %); rõhutab, et Regioonide Komitee eelarve on puhtalt halduslikku laadi: 72 % kulutustest on seotud institutsiooni heaks töötavate isikutega ning 28 % läheb hoonete, mööbli, seadmete ja mitmesuguste tegevuskulude katteks;
               
            
                  6.
               
               
                  kutsub Regioonide Komiteed üles piirama eelarve kasvu eelseisvatel aastatel kindla miinimumini ja rahastama uusi või pikendatud meetmeid eelkõige säästudest ja praeguste kulude ratsionaliseerimisega;
               
            
                  7.
               
               
                  kutsub Regioonide Komiteed üles koostama säästude kindlakstegemiseks pigem kõikehõlmavat kuluaruannet, mille aluseks oleks nullpõhise eelarve koostamise põhimõte, selle asemel et suurendada olemasolevat eelarvet iga eelarvetsükli käigus lihtsalt inflatsiooni nimiväärtuse protsendi võrra;
               
            
                  8.
               
               
                  märgib rahuloluga, et 2009. aasta eelarve täitmisele heakskiidu andmist käsitlevas Euroopa Parlamendi 10. mai 2011. aasta resolutsioonis (6) esitatud nõudmise peale on Regioonide Komitee parandanud eelarvemenetlust, mis nüüd toimub neljas järgus: Regioonide Komitee administratsioon koostab esialgse projekti, rahandus- ja halduskomisjon hindab esialgset projekti, Regioonide Komitee juhatus ja täiskogu võtavad seisukoha eelarve projekti suhtes ja koostavad eelarve täitmise kohta vahekokkuvõtte;
               
            
                  9.
               
               
                  tunneb heameelt selle üle, et mõlemal komiteel – Regioonide Komiteel ja Euroopa Majandus- ja Sotsiaalkomiteel – õnnestus lõpuks 27. detsembril 2011 saada EMASi (ühenduse keskkonnajuhtimis- ja -auditeerimissüsteem) sertifikaat; nõuab teavet selle kohta, kui suur osa kogu kasutatud energiast saadi taastuvatest energiaallikatest;
               
            
                  10.
               
               
                  on rahul Regioonide Komitee ja Euroopa Majandus- ja Sotsiaalkomitee vahelise halduskoostöö kokkuleppe toimimise vahekokkuvõtte tulemustega; märgib eelkõige, et ühiste talituste loomine on võimaldanud mõlemal komiteel eelarvevahendeid kokku hoida; soovib, et komiteed viiksid ellu töötajaskonna (eeskirjade suurem ühtlustamine), sotsiaal- ja meditsiiniteenuste ja sisetalitustega seotud soovitusi; soovib saada enne järgmist eelarve täitmisele heakskiidu andmise menetlust teavet säästude kogusumma kohta;
               
            
                  11.
               
               
                  on rahul Regioonide Komitee siseauditi talituse tegevuse kokkuvõtte kvaliteediga; nõuab, et võimalikult kiiresti viidaks läbi kehtestatavate õiguste ja asjaomaste eelarveridade haldamise auditeerimine ning võetaks meetmeid sisekontrollistandardite kehtestamiseks ja asjakohase raharingluse parandamiseks;
               
            
                  12.
               
               
                  peab kiiduväärseks, et Regioonide Komitee on koostanud enda teostatud organisatsiooni toimimise hindamise alusel (CAF: (7) ühtne hindamisraamistik) paranduskava, mille eesmärk on järgmine:
                  
                              —
                           
                           
                              parandada nõustava ja poliitilise tegevuse mõjusust ja järelmeetmeid;
                           
                        
                              —
                           
                           
                              suurendada toetust poliitilisele tegevusele ja parandada suhtlemist institutsioonide ja rahvusvaheliste partneritega;
                           
                        
                              —
                           
                           
                              parandada koostööd kohalike ja piirkondlike asutuste ja nende ühendustega ning parandada nende omavahelist koostööd;
                           
                        
                              —
                           
                           
                              uurida, milline on videokonverentside korraldamise võimalik mõju Regioonide Komitee poliitiliste mehhanismide tõhususe suurendamisele, sealhulgas selle võimalikku mõju reisikulude vähendamisele;
                           
                        
                              —
                           
                           
                              parandada Regioonide Komitee liikmetele pakutavat abi kodanike esindajate teavitamisel Regioonide Komitee tegevusest;
                           
                        
                              —
                           
                           
                              korraldada juhtivtöötajatele korrapäraselt seminare Regioonide Komitee presidendi osavõtul;
                           
                        soovib aastases tegevusaruandes saada teavet selle algatuse kohta;
               
            
                  13.
               
               
                  peab esiletõstmist väärivaks aasta tegevusaruannete püsivalt head kvaliteeti; soovib, et tegevusaruandes esitataks tulevikus üksikasjalik tabel kõikide Regioonide Komitees töötavate inimeste kohta, mis oleks liigendatud kategooria, palgaastme, soo, täiendusõppes osalemise ja kodakondsuse alusel;
               
            
                  14.
               
               
                  kinnitab veel kord oma seisukohta, et läbipaistvuse huvides peaksid kõikide institutsioonide liikmete majanduslike huvide deklaratsioonid, kaasa arvatud nende korrapärased uuendused olema kättesaadavad internetis; märgib sellega seoses rahuloluga, et Regioonide Komitee juhatus otsustas 2011. aasta detsembris teha komitee liikmete majanduslike huvide deklaratsioonid kättesaadavaks veebisaidil komitee liikmeid käsitlevas osas;
               
            
                  15.
               
               
                  märgib, et Euroopa Liidu toimimise lepingus rõhutatakse subsidiaarsuse põhimõtte olulisust, mis suurendab Regioonide Komitee osatähtsust; avaldab sellega seoses tunnustust Regioonide Komitee tööle eeskätt strateegia „Euroopa 2020” ja mitmetasandilise valitsemise valdkonnas;
               
            
                  16.
               
               
                  on seisukohal, et Regioonide Komitee iga-aastast mõjuaruannet on hea kasutada komitee tegevuse hindamiseks;
               
            
                  17.
               
               
                  nõuab, et kõik Regioonide Komitee esitatavad arvamused lisataks asjaomastele toimikutele.
               
            
         (1)  ELT L 64, 12.3.2010.
      
         (2)  ELT C 332, 14.11.2011, lk 1.
      
         (3)  ELT C 326, 10.11.2011, lk 1.
      
         (4)  ELT C 332, 14.11.2011, lk 134.
      
         (5)  EÜT L 248, 16.9.2002, lk 1.
      
         (6)  ELT L 250, 27.9.2011, lk 102.
      
         (7)  Common Assessment Framework, European Institute for Public Administration, Maastricht 2006.